Loo aleviku Ado maaüksuse

detailplaneeringu puudutatud isikud 04.05.2020 nr 7-3/1444

**Loo aleviku Ado maaüksuse detailplaneering**

Teatame Teile kui puudutatud isikule Loo aleviku Ado maaüksusedetailplaneeringu (koostaja Optimal Projekt OÜ, töö nr DP-174-2018) avalikust väljapanekust, mis toimub **18.05–16.06.2020** Jõelähtme vallamajas.

Planeeringuala hõlmab Ado maaüksust (katastritunnus: 24504:002:1090), osa Lõuna tee lõik 3 maaüksusest (katastritunnus: 24501:001:0089) ning Ado ja Lõuna tee 10 kinnistute vahele jäävat Veere maaüksust (katastritunnus: 24501:001:1504). Planeeringuala asub Loo aleviku lõunaosas ja piirneb põhjas Lõuna tee lõik 3 maaüksusega, idas Kingu maaüksusega (24504:002:0099), lõunas Tõnikse maaüksusega (24504:004:0165) ning läänes Lõuna tee 10 maaüksusega (24501:001:0884). Detailplaneeringuga moodustatakse Ado kinnistust äri- ja tootmismaa sihtotstarbega krunt ning transpordimaa krunt, mis on ette nähtud võimaliku perspektiivse Lõuna tee laiendamiseks. Veere kinnistust moodustatakse 2 krunti – äri- ja tootmismaa sihtotstarbega krunt ning transpordimaa krunt põhjaosas, mis on ette nähtud võimaliku perspektiivse Lõuna tee laiendamiseks. Planeeringus on ette nähtud kaks loodavat äri- ja tootmismaa krunti omavahel liita ning kaks transpordimaad liita. Planeeringualale nähakse ette kuni kuuest hoonest koosneva Osaühingu Eesti Traat äri- ja tootmiskompleksi rajamine, mille ühe osana on ette nähtud ka kontori- ja olmeplokk. Planeeritavate hoonete ehitisealune pind kokku on kuni 27 000 m². Maksimaalset suletud brutopinda nähakse ette 30 000 m², täisehitusprotsendiks on kavandatud 48%. Lubatud korruselisus - kuni 2 korrust, maksimaalne lubatud hoonete kõrgus - kuni 15 m, kusjuures hoonestusala idaosas lubatud kõrgus langeb astmeliselt kuni 11 meetrini, et tagada kõrval kinnistul asuva põllumaa avatus päikesevalgusele. Juurdepääs planeeringualale toimub Lõuna teelt maaüksuse põhjaküljes. Detailplaneering muudab kehtivat üldplaneeringut maa-ala juhtotstarbe osas.

Materjalidega saab tutvuda Jõelähtme valla kodulehel ([joelahtme.kovtp.ee](http://www.joelahtme.ee)) ning kaardirakenduses EVALD (<http://service.eomap.ee/joelahtmevald/>). Jõelähtme Vallavalitsuses (Postijaama tee 7, Jõelähtme küla, Jõelähtme vald) kohapeal materjalidega tutvumiseks võtke eelnevalt ühendust telefonil 6054851.

Lugupidamisega

Andrus Umboja

vallavanem

Gerli Kelk

gerli@joelahtme.ee

Nimekiri:

Kingu – **Jüri Randmeri**, Harju maakond, Jõelähtme vald, Loo alevik, Ilumäe põik 1, 74201

Lõuna tee 47 – **Maa-amet**, Mustamäe tee 51, 10621, Tallinn

Tõnikse – **Jaak Kukebal**, Harju maakond, Jõelähtme vald, Loo alevik, Lagedi tee 6, 74201